RETTENS BEMÆRKNINGER

INDLEDNING

1. Denne årsberetning præsenterer vores revision vedrørende 8., 9., 10. og 11. Europæiske Udviklingsfond (EUF). Tekstboks 1 giver en oversigt over aktiviteterne og udgifterne på dette område i 2017.

Tekstboks 1 — De europæiske udviklingsfonde — finansiel oversigt 2017 Tabel 1 — De europæiske udviklingsfonde — Centrale oplysninger 2017 (millioner euro) Betalinger i alt 4 256 – forskud og EUF's bidrag til EU-trustfonde -2 648 + afregninger af forskud og EU-trustfonde 1 876 Revideret population 3 484 Kilde: Den Europæiske Revisionsret på grundlag af det konsoliderede 2017-regnskab for 8., 9., 10. og 11. EUF og GD DEVCO's årlige aktivitetsrapport for 2017.

RETTENS BEMÆRKNINGER

Kort beskrivelse af de europæiske udviklingsfonde

2. EUF, som blev oprettet i 1959, er det vigtigste af de instrumenter, Den Europæiske Union anvender til levering af bistand til udviklingssamarbejde med staterne i Afrika, Vestindien og Stillehavet (AVS-staterne) og de oversøiske lande og territorier (OLT). Den partnerskabsaftale, der blev underskrevet i Cotonou den 23. juni 2000 for en periode på 20 år (»Cotonouaftalen«), er den nuværende ramme for EU's forbindelser med AVS-staterne og OLT. Aftalens primære mål er at mindske og på sigt udrydde fattigdommen.

3. De europæiske udviklingsfonde er specielle, fordi: a) de finansieres af medlemsstaterne ifølge kvoter eller »fordelingsnøgler«, som fastsættes af de nationale regeringer i Rådet for Den Europæiske Union b) de forvaltes af Kommissionen uden for EU's almindelige budget og af Den Europæiske Investeringsbank (EIB) c) Europa-Parlamentet på grund af EUF's mellemstatslige karakter spiller en mindre rolle i forbindelse med deres funktion end i forbindelse med de udviklingssamarbejdsinstrumenter, der finansieres af EU's almindelige budget. Det er for eksempel ikke involveret i tilvejebringelsen og tildelingen af EUF-midler. Men det er stadig Europa-Parlamentet, der er dechargemyndighed, undtagen for investeringsfaciliteten, som forvaltes af EIB og derfor ikke er omfattet af vores revision (1) (2) d) princippet om etårighed ikke gælder for EUF: EUF-aftalerne indgås normalt for en forpligtelsesperiode på fem til syv år, og der kan afholdes betalinger over en meget længere periode.

4. EUF forvaltes næsten udelukkende af Kommissionens Generaldirektorat for Internationalt Samarbejde og Udvikling (GD DEVCO) (3).

5. De udgifter, denne beretning omhandler, afholdes under en bred vifte af bistandsordninger (4), der gennemføres i 79 lande.

KAPITEL I — DEN FINANSIELLE GENNEMFØRELSE AF 8., 9., 10. OG 11. EUF

6. Budgettet for 8. EUF (1995-2000) var på 12 840 millioner euro, budgettet for 9. EUF (2000-2007) på 13 800 millioner euro og budgettet for 10. EUF (2008-2013) på 22 682 millioner euro.

7. Den interne aftale om oprettelse af 11. EUF (5) (2015-2020) trådte i kraft den 1. marts 2015 (6). Den 11. EUF råder over 30 506 millioner euro (7), heraf 29 089 millioner euro til AVS-staterne og 364,5 millioner euro til OLT.

8. Tekstboks 2 viser anvendelsen af EUF-midler både i 2017 og kumulativt.

Tekstboks 2 — Anvendelsen af EUF-midler pr. 31. december 2017 (millioner euro) Situationen ved udgangen af 2016 Budgetgennemførelsen i regnskabsåret 2017 (nettobeløb) (47) Situationen ved udgangen af 2017 Samlet beløb Udnyttelsesgrad (43) 8. EUF (44) 9. EUF (44) 10. EUF 11. EUF3 (44) Samlet beløb 8. EUF 9. EUF 10. EUF 11. EUF Samlet beløb Udnyttelsesgrad (43) A — MIDLER ( 42 ) 76 896 -7 -37 -119 191 28 10 385 15 430 21 488 29 621 76 924 B — UDNYTTELSE 1. Samlede forpligtelser ( 45 ) 60 097 78,2 % -9 -38 -5 5 807 5 755 10 382 15 391 21 052 19 027 65 852 85,6 % 2. Specifikke forpligtelser ( 46 ) 53 032 69,0 % -3 -20 550 5 684 6 211 10 376 15 289 20 125 13 453 59 243 77,0 % 3. Betalinger 45 339 59,0 % -1 111 1 277 2 770 4 157 10 375 15 164 17 753 6 206 49 498 64,3 % C — Uindfriede forpligtelser (B1-B3) 14 758 19,2 % 7 227 3 299 12 821 16 354 21,3 % D — Disponibelt beløb (A-B1) 16 799 21,8 % 3 39 436 10 594 11 072 14,4 % Kilde: Den Europæiske Revisionsret på grundlag af det konsoliderede 2017-årsregnskab for 8., 9., 10. og 11. EUF. Tallene dækker ikke den del af EUF, der forvaltes af EIB.

RETTENS BEMÆRKNINGER KOMMISSIONENS SVAR

9. I 2017 fortsatte GD DEVCO sine bestræbelser på at nedbringe gammel forfinansiering og gamle uindfriede forpligtelser med 25 % (8) (jf. tekstboks 3 ).

Tekstboks 3 — Nøgleresultatindikatorer vedrørende nedbringelse af gammel forfinansiering, gamle uindfriede forpligtelser og gamle udløbne kontrakter GD DEVCO's mål blev overopfyldt med en nedbringelse af gammel forfinansiering for hele dets ansvarsområde på 37,60 % (32,58 % for EUF) og en nedbringelse af gamle uindfriede forpligtelser på 38,49 % (37,63 % for EUF). Selv om det for EUF ikke lykkedes at nå målet om at holde andelen af udløbne kontrakter (9) under 15 % af de samlede åbne kontrakter (18,75 %), lykkedes det at nå målet samlet set (14,95 %). Den vigtigste årsag til den ringere succes med hensyn til EUF-kontrakter er, at afslutningen af gamle udløbne kontrakter under EUF er mere kompleks i teknisk henseende, hvis der er indtægtsordrer, som ikke er inkasseret. I september 2017 indførte GD DEVCO en ny procedure med henblik på at løse dette problem. Vi følger op på den nye procedure i forbindelse med vores årsberetning for 2018.

10. Kommissionen har ikke, som for ældning af forfinansiering, en nøgleresultatindikator til at overvåge ældningen af forskudsbidrag udbetalt til EU-trustfonde (Bêkou-trustfonden og EU's Nødtrustfond for Afrika). 10. I henhold til regnskabsreglerne opføres EUF-bidragene til EU-trustfondene i EUF's årsregnskab. De overvåges og kontrolleres hvert år. Desuden overvåges EU-trustfondenes UF ( 10 ) -absorptionsperiode, som direkte påvirker ældningen af disse bidrag, i realtid gennem nøgleresultatindikator 4 (UF-absorptionskapacitet). Kommissionen mener derfor, at ældningen af EUF-bidragene til EU-trustfondene overvåges korrekt, og at det ikke er nødvendigt at oprette en yderligere nøgleresultatindikator.

KAPITEL II — REVISIONSRETTENS REVISIONSERKLÆRING OM EUF

Revisionsrettens revisionserklæring om 8., 9., 10. og 11. EUF til Europa-Parlamentet og Rådet — Den uafhængige revisors beretning

Erklæring

I. Vi har: a) revideret årsregnskaberne for 8., 9., 10. og 11. EUF, som Kommissionen godkendte den 27. juni 2018, og som omfatter balancen, resultatopgørelsen, pengestrømsopgørelsen, opgørelsen over bevægelser på nettoaktiver og beretningen om den finansielle gennemførelse i det regnskabsår, der afsluttedes den 31. december 2017, og b) undersøgt lovligheden og den formelle rigtighed af de transaktioner, der ligger til grund for disse regnskaber, og hvor Kommissionen har ansvaret for den økonomiske forvaltning (11) i overensstemmelse med artikel 287 i traktaten om Den Europæiske Unions funktionsmåde (TEUF) og artikel 49 i finansforordningen for den 11. EUF, som også finder anvendelse på tidligere EUF'er.

Regnskabernes rigtighed

Erklæring om regnskabernes rigtighed

II. Det er vores opfattelse, at 8., 9., 10 og 11. EUF's årsregnskab for det regnskabsår, der afsluttedes den 31. december 2017, i alt væsentligt giver et retvisende billede af deres finansielle stilling pr. 31. december 2017 samt af resultaterne af deres transaktioner og pengestrømme og af bevægelserne i deres nettoaktiver i det afsluttede regnskabsår, i overensstemmelse med EUF-finansforordningen og med regnskabsreglerne, der er baseret på de internationalt anerkendte regnskabsstandarder, der anvendes i den offentlige sektor.

Lovligheden og den formelle rigtighed af de transaktioner, der ligger til grund for regnskaberne

Indtægter

Erklæring om lovligheden og den formelle rigtighed af de indtægter, der ligger til grund for regnskaberne

III. Det er vores opfattelse, at de indtægter, der ligger til grund for regnskabet for det regnskabsår, der afsluttedes den 31. december 2017, i alt væsentligt er lovlige og formelt rigtige.

Betalinger

Afkræftende erklæring om lovligheden og den formelle rigtighed af de betalinger, der ligger til grund for regnskabet

IV. På grund af væsentligheden af de forhold, der er beskrevet i afsnittet om grundlaget for en afkræftende erklæring om lovligheden og den formelle rigtighed af de betalinger, der ligger til grund for regnskabet, er det vores opfattelse, at de betalinger, der ligger til grund for regnskabet for det regnskabsår, der afsluttedes den 31. december 2017, er væsentligt fejlbehæftede.

Grundlag for erklæringen

V. Vi har udført vores revision i overensstemmelse med IFAC's Internationale Standarder om Revision (ISA'erne) og etiske regler og INTOSAI's internationale standarder for overordnede revisionsorganer (ISSAI'erne). Vores ansvar i henhold til disse standarder beskrives nærmere i afsnittet Revisors ansvar. Vi er uafhængige i overensstemmelse med Ethics Standards Board for Accountants' (IESBA's) etiske kodeks for revisorer, og vi har opfyldt vores øvrige etiske ansvar i overensstemmelse med disse standarder og krav og IESBA's kodeks. Vi mener, at det tilvejebragte revisionsbevis er tilstrækkeligt og egnet som grundlag for vores erklæring.

Grundlag for en afkræftende erklæring om lovligheden og den formelle rigtighed af de betalinger, der ligger til grund for regnskabet

VI. De udgifter, der er registreret i 2017 under 8., 9., 10. og 11. EUF, er væsentligt fejlbehæftede. Vi anslår, at fejlforekomsten i de betalinger, der ligger til grund for regnskabet, er 4,5 %.

Centrale forhold ved revisionen

VII. Centrale forhold ved revisionen er de forhold, der efter vores faglige vurdering havde mest betydning for vores revision af regnskabet for den aktuelle periode. Disse forhold blev behandlet som en del af revisionen af regnskabet som helhed og ved udformningen af vores erklæring derom, men vi afgiver ikke nogen særskilt erklæring om disse forhold.

Skyldige omkostninger

VIII. Vi vurderede de skyldige omkostninger opført i regnskabet (jf. note 2.8), hvis beregning i høj grad hviler på et skøn. Ved udgangen af 2017 anslog Kommissionen, at de støtteberettigede udgifter, som modtagerne havde afholdt, men endnu ikke anmeldt, beløb sig til 4 653 millioner euro (3 903 millioner euro ved udgangen af 2016).

IX. Vi gennemgik beregningen af overslagene og reviderede en stikprøve på 36 individuelle kontrakter for at vurdere risikoen for, at disse omkostningerne var oplyst forkert. På grundlag af det udførte arbejde konkluderer vi, at beløbet for skyldige omkostninger i det endelige regnskab var korrekt.

Den potentielle indvirkning på EUF's regnskaber for 2017 af Det Forenede Kongeriges udtrædelse af Den Europæiske Union

X. Det Forenede Kongerige meddelte den 29. marts 2017 Det Europæiske Råd, at det agtede at træde ud af Den Europæiske Union (EU). Den 19. marts 2018 offentliggjorde Kommissionen et udkast til udtrædelsesaftale, som redegjorde for de fremskridt, der er gjort i forhandlingerne med Det Forenede Kongerige. Det erklæres i udkastet til udtrædelsesaftale, at Det Forenede Kongerige fortsat vil være part i EUF indtil afslutningen af 11. EUF og alle tidligere EUF'er, der endnu ikke er lukket, og vil påtage sig de samme forpligtelser som medlemsstaterne ifølge den internationale aftale, som den 11. EUF blev oprettet under, samt de forpligtelser der opstår fra tidligere EUF'er frem til deres afslutning.

XI. Udkastet til udtrædelsesaftale erklærer endvidere, at hvor der ikke er indgået forpligtelser for beløbene fra projekter under den 10. EUF eller fra tidligere EUF'er, eller hvor beløbe er blevet frigjort på datoen for denne aftales ikrafttrædelse, vil Det Forenede Kongeriges del af disse beløb ikke blive genanvendt. Det samme gælder for Det Forenede Kongeriges del af midler, for hvilke der ikke er indgået forpligtelser eller som er blevet frigjort under den 11. EUF efter den 31. december 2020. Forhandlingerne om Det Forenede Kongeriges udtrædelse af Den Europæiske Union er stadig igangværende, og aftalens endelige ordlyd er endnu ikke blevet bekræftet.

XII. Vi konkluderer på dette grundlag, at regnskaberne pr. 31. december 2017 afspejler den nuværende situation korrekt, afhængigt af udfaldet af udtrædelsesprocessen.

Ledelsens ansvar

XIII. Ifølge artikel 310-325 i TEUF og 11. EUF's finansforordning er den daglige ledelse ansvarlig for at udarbejde og aflægge et årsregnskab for EUF'erne på grundlag af de internationalt anerkendte regnskabsstandarder, der anvendes i den offentlige sektor, samt for lovligheden og den formelle rigtighed af de underliggende transaktioner. Dette ansvar omfatter udformning, gennemførelse og opretholdelse af intern kontrol, som sikrer, at der udarbejdes og aflægges et årsregnskab uden væsentlig fejlinformation, uanset om denne skyldes besvigelser eller fejl. Kommissionen har det endelige ansvar for lovligheden og den formelle rigtighed af de transaktioner, der ligger til grund for EUF-regnskaberne.

XIV. Ved udarbejdelsen af EUF-regnskaberne er Kommissionen ansvarlig for at vurdere EUF'ernes evne til at fortsætte driften samt oplyse om alle relevante forhold og anvende regnskabsprincippet om fortsat drift, medmindre den har til hensigt at likvidere enheden eller indstille driften, eller ikke har andet realistisk alternativ end at gøre dette.

XV. Kommissionen er ansvarlig for at overvåge EUF'ernes regnskabsaflæggelse.

Revisors ansvar for revisionen af EUF-regnskaberne og de underliggende transaktioner

XVI. Vores mål er at opnå høj grad af sikkerhed for, om EUF-regnskaberne er uden væsentlig fejlinformation, og om de underliggende transaktioner er lovlige og formelt rigtige, samt på grundlag af vores revision at afgive en erklæring til Europa-Parlamentet og Rådet om regnskabernes rigtighed og de underliggende transaktioners lovlighed og formelle rigtighed. Høj grad af sikkerhed er imidlertid ikke en garanti for, at en revision har opdaget samtlige væsentlige fejlinformationer og tilfælde af manglende regeloverholdelse. Disse kan skyldes besvigelser eller fejl og betragtes som væsentlige, hvis det med rimelighed kan forventes, at de enkeltvis eller sammenlagt påvirker brugeres økonomiske beslutninger, der træffes på grundlag af EUF-regnskaberne.

XVII. Som led i en revision, der udføres i overensstemmelse med ISA'erne og ISSAI'erne, udøver vi professionel dømmekraft og udviser professionel skepsis under hele revisionen. Endvidere: — identificerer og vurderer vi risiciene for væsentlig fejlinformation i EUF-regnskaberne og for, at de underliggende transaktioner i væsentligt omfang ikke opfylder kravene i EUF's retlige ramme, uanset om det skyldes besvigelser eller fejl. Vi udformer og gennemfører revisionshandlinger, der tager højde for disse risici, og indhenter revisionsbevis, der er tilstrækkeligt og egnet som grundlag for vores erklæring. Forekomster af væsentlige fejlinformation eller regelbrud som følge af besvigelser er mere vanskelige at opdage end dem, der skyldes fejl, da besvigelser kan involvere hemmelige aftaler, forfalskede dokumenter, forsætlige udeladelser, vildledende oplysninger eller tilsidesættelse af intern kontrol. Risikoen for, at sådanne forekomster ikke opdages, er derfor større — opnår vi en forståelse af den interne kontrol, der er relevant for revisionen, med henblik på at udforme passende revisionshandlinger, men ikke med det formål at afgive en erklæring om den interne kontrols effektivitet — vurderer vi, om de regnskabspraksis, som ledelsen har anvendt, er hensigtsmæssige, og om dens regnskabsmæssige skøn og oplysningerne i forbindelse hermed er rimelige — konkluderer vi, om ledelsens anvendelse af regnskabsprincippet om fortsat drift er passende, og, på grundlag af det indhentede revisionsbevis, om der er væsentlig usikkerhed på grund af begivenheder eller forhold, der kan så væsentlig tvivl om EUF'ernes evne til at fortsætte driften. Hvis vi konkluderer, at der eksisterer en sådan væsentlig usikkerhed, skal vi i vores beretning gøre opmærksom på de tilknyttede oplysninger i det konsoliderede regnskab eller, hvis disse oplysninger er utilstrækkelige, afgive en erklæring med forbehold. Vores konklusioner er baseret på det revisionsbevis, vi havde indhentet frem til datoen for vores beretning. Fremtidige begivenheder eller forhold kan imidlertid bevirke, at enheden må ophøre med at fortsætte driften — vurderer vi den samlede præsentation af årsregnskabet samt dette regnskabs struktur og indhold, herunder samtlige oplysninger, og vurderer, om det årsregnskabet gengiver de underliggende transaktioner og begivenheder på en sådan måde, at der gives et retvisende billede heraf.

XVIII. Vi kommunikerer med ledelsen, bl.a. om revisionens planlagte omfang og tidsmæssige placering og om væsentlige revisionsresultater, herunder resultater vedrørende betydelige mangler i intern kontrol.

XIX. For så vidt angår indtægter gennemgår vi alle bidrag fra medlemsstaterne og undersøger en stikprøve af andre typer af indtægtstransaktioner.

XX. For så vidt angår udgifter undersøger vi betalingstransaktionerne, så snart udgifterne er afholdt, registreret og godkendt. Denne undersøgelse omfatter alle kategorier af betalinger (inklusive betalinger vedrørende køb af aktiver) i det år, hvor de foretages, undtagen forskud. Forskudsbetalinger undersøges, så snart modtageren har forelagt dokumentation for, at midlerne er blevet anvendt korrekt, og institutionen eller organet har godkendt denne dokumentation ved at afregne forskuddet enten samme år eller senere.

XXI. Blandt de forhold, vi har drøftet med Kommissionen, afgør vi, hvilke forhold der havde størst betydning for revisionen af EUF-regnskaberne, og derfor er de centrale spørgsmål for den aktuelle periode. Vi beskriver disse forhold i vores beretning, medmindre lov eller øvrig regulering forhindrer oplysning, eller vi i yderst sjældne tilfælde fastlægger, at et forhold ikke skal kommunikeres i vores revisionserklæring, fordi de negative konsekvenser heraf med rimelighed vil kunne forventes at veje tungere end den offentlige interesses fordele.

12. juli 2018

Klaus-Heiner LEHNE

Formand

Den Europæiske Revisionsret

12, rue Alcide de Gasperi, 1615 Luxembourg, LUXEMBOURG

RETTENS BEMÆRKNINGER

Oplysninger til underbygning af revisionserklæringen

Revisionens omfang og revisionsmetoden

11. Vores revisionstilgang og -metoder beskrives i bilag 1.1 i årsberetningen om gennemførelsen af budgettet i 2017. I forbindelse med dette års revision af EUF'erne skal følgende specifikke punkter bemærkes.

12. Vores bemærkninger om EUF-regnskabernes rigtighed er baseret på årsregnskabet (12) for 8., 9., 10. og 11. EUF, som Kommissionen har godkendt i overensstemmelse med EUF's finansforordning (13), og på regnskabsførerens forvaltningserklæring, som begge blev modtaget den 21. juni 2018. Vi kontrollerede beløbene og oplysningerne og vurderede de anvendte regnskabsprincipper såvel som væsentlige skøn foretaget af Kommissionen og den samlede præsentation af regnskabet.

13. Med henblik på at revidere transaktionernes formelle rigtighed tog vi følgende skridt:

a) Vi gennemgik alle bidrag fra medlemsstaterne og undersøgte en stikprøve af andre typer af indtægtstransaktioner

b) Vi undersøgte en stikprøve på 128 transaktioner, som var repræsentativ for hele spektret af betalinger inden for EUF, og som bestod af 100 betalinger godkendt af 23 EU-delegationer (14) og 28 betalinger godkendt af Kommissionen centralt (15). Idet en del af vores reviderede population indgik i GD DEVCO's 2017-undersøgelse af restfejlfrekvensen integrerede vi yderligere 14 transaktioner i vores stikprøve, som vi anvendte resultaterne (16) af denne undersøgelse på, efter at have tilpasset dem. Den samlede stikprøvestørrelse var på 142, hvilket er i overensstemmelse med Revisionsrettens sikkerhedsmodel

c) Der, hvor der var konstateret fejl i transaktionerne, analyserede vi de relevante systemer med henblik på at identificere svagheder

d) Vi vurderede de systemer, som blev anvendt af GD DEVCO og EU-delegationerne, herunder til: i) forudgående kontroller udført af ansatte i Kommissionen, eksterne revisorer eller tilsynsførende, før der blev afholdt betaling, og ii) overvågning og tilsyn, navnlig opfølgningen på eksterne revisioner og den ovennævnte undersøgelse af restfejlfrekvensen

e) Vi gennemgik GD DEVCO's årlige aktivitetsrapport

f) Vi fulgte op på vores tidligere anbefalinger.

14. Som anført i punkt 4 implementerer GD DEVCO de fleste af de instrumenter for ekstern bistand, der finansieres over det almindelige budget og EUF. Vores bemærkninger om systemerne, om pålideligheden af den årlige aktivitetsrapport og om generaldirektørens erklæring for 2017 vedrører hele GD DEVCO's ansvarsområde.

Regnskabernes rigtighed

15. I de to foregående år berettede vi om inddrivelse af uudnyttet forfinansiering, der imod reglerne var blevet registreret som driftsindtægter. GD DEVCO's regnskabstest og vores gennemgang af en stikprøve af indtægtsordrer (17) har vist, at dette også var tilfældet i 2017. Selv om der blev foretaget korrektioner i det endelige EUF-regnskab på 5,1 million euro (18), er det sandsynligt, at der var lignende fejl i den population, der ikke blev kontrolleret.

Transaktionernes formelle rigtighed

Indtægter

16. Indtægtstransaktionerne var ikke væsentlig fejlbehæftede.

Betalinger

17. Bilag 1 giver en oversigt over resultaterne af testen af transaktioner. Der var fejl i 37 (29 %) af de 128 betalingstransaktioner, vi kontrollerede. På grundlag af de 30 fejl, vi har kvantificeret, anslår vi fejlforekomsten til 4,5 % (19). Dette tal tager hensyn til de justerede resultater fra 2017-undersøgelsen af restfejlfrekvensen. Tekstboks 4 indeholder en oversigt over den anslåede fejlforekomst i 2017 fordelt på fejltyper. Tekstboks 5 giver eksempler på disse fejl.

Boks 4 — Den anslåede fejlforekomst fordelt på fejltyper Kilde: Den Europæiske Revisionsret.

RETTENS BEMÆRKNINGER

18. Der var fejl i 37 (31 %) af de 118 projektrelaterede (20) betalingstransaktioner, vi undersøgte (30 kvantificerbare fejl og 8 ikkekvantificerbare fejl). 10 (33 %) af de 30 betalingstransaktioner, der var behæftet med kvantificerbare fejl, var endelige transaktioner, der var blevet godkendt, efter at alle forudgående kontroller var gennemført.

19. Som i tidligere år begik Kommissionen og dens gennemførelsespartnere flere fejl i transaktioner med relation til programoverslag, tilskud, bidragsaftaler med internationale organisationer og delegationsaftaler med EU-medlemsstaternes samarbejdsagenturer end i forbindelse med andre former for støtte (21). 27 (36 %) af de 75 reviderede transaktioner af denne type var behæftet med kvantificerbare fejl, som tegnede sig for 70 % af den anslåede fejlforekomst.

Tekstboks 5 — Eksempler på kvantificerbare og ikkekvantificerbare fejl i projekttransaktioner

a) Ikke afholdte udgifter (kvantificerbar fejl) I forbindelse med et projekt vedrørende forvaltning af naturressourcer i Sudan godkendte Kommissionen ved en fejl et beløb på 2 millioner euro mere end gennemførelsespartneren, en international organisation, havde anmeldt som udgifter. Da vi undersøgte de enkelte udgiftsposter, konstaterede vi, at tre var behæftet med fejl, idet det anmeldte beløb reelt ikke var afholdt fuldt ud. Fejlen i godkendelsen og de identificerede ikkestøtteberettigede omkostninger resulterede i en fejlforekomst på 51,57 % i de samlede kontrollerede omkostninger.

b) Manglende væsentlig dokumentation (kvantificerbar fejl) I forbindelse med et biodiversitetsprojekt i Angola, som blev gennemført af en international organisation, kontrollerede vi poster vedrørende bygge- og anlægskontrakter. Dokumentationen var ikke tilstrækkelig til, at vi kunne kontrollere udgifterne, og den indeholdt heller ikke et revisionsspor til de fakturerede beløb og det udførte arbejde. Vores kontrol på stedet viste betydelige uoverensstemmelser mellem udbudsbetingelserne og det afsluttede arbejde med hensyn til størrelse, udformning og anvendte materialer. De ikkestøtteberettigede omkostninger resulterede i en fejlforekomst på 28,83 % i de samlede kontrollerede omkostninger.

c) Brud på reglerne for udbud — Manglende dokumentation i forbindelse med en udbudsprocedure (kvantificerbar fejl) Da vi kontrollerede udgifterne til et projekt, som blev gennemført af en organisation til støtte for udviklingen af den private sektor i AVS-landene, var vi ikke i stand til at kontrollere berettigelsen af én udbudspost på grund af manglende dokumentation. Vi anmodede om dokumenter, såsom pristilbud, udbudsbekendtgørelse, modtagne tilbud, evalueringsrapporter eller en meddelelse om tildeling, men vi modtog ingen. De ikkestøtteberettigede omkostninger resulterede i en fejlforekomst på 10,00 % i de samlede kontrollerede omkostninger.

d) Ikkestøtteberettigede udgifter (kvantificerbar fejl) For så vidt angår udgifterne til en trustfond, der administreres af et internationalt organ, identificerede vi to ikkestøtteberettigede poster. Den ene post bestod af indirekte omkostninger, som var opgivet som direkte omkostninger, mens den anden post ikke var direkte forbundet med foranstaltningens aktiviteter eller nødvendig for fuldførelsen af denne. De ikkestøtteberettigede omkostninger resulterede i en fejlforekomst på 20,00 % i de samlede kontrollerede omkostninger.

e) Ikkestøtteberettigede udgifter (kvantificerbar fejl og ikkekvantificerbar fejl) I forbindelse med et projekt til støtte for udvikling af lokale virksomheder i Tanzania, som koordineres af en privat enhed, identificerede vi tre poster behæftet med fejl. Den ene post omfattede moms, som ikke er støtteberettiget i henhold til kontraktvilkårene, og der forelå ikke fyldestgørende bilag, f.eks. en faktura eller en kontrakt. De ikkestøtteberettigede omkostninger resulterede i en fejlforekomst på 1,84 % i de samlede kontrollerede omkostninger. Den anden post, der var indberettet som løn, var ikke baseret på faktiske bruttolønninger, men på et skøn. En udgift kan kun anses for støtteberettiget, hvis den er afholdt og kan identificeres og kontrolleres. Med hensyn til den tredje post var det ikke muligt at kontrollere, om beløbet svarer til fuldt ud betalte lønudgifter, og om modtageren ikke tilbageholdt en fortjeneste. Disse begrænsninger resulterede i en ikkekvantificerbar fejl for begge poster.

20. For så vidt angår otte af de kvantificerbare fejl og tre af de ikkekvantificerbare fejl havde Kommissionen tilstrækkelige oplysninger til at forebygge eller opdage og korrigere fejlene, før den godkendte udgifterne. Hvis Kommissionen havde anvendt alle de oplysninger, den havde til rådighed, korrekt, ville den anslåede fejlforekomst have været 1,8 procentpoint lavere. Vi fandt yderligere to transaktioner med fejl, som de eksterne revisorer og de tilsynsførende burde have opdaget. Disse fejl bidrog til den anslåede fejlforekomst med 0,1 procentpoint (22).

21. I alt 15 transaktioner med en kvantificerbar (23) fejl havde endvidere været genstand for revision eller udgiftskontrol. Oplysningerne i revisions-/kontrolrapporterne om det faktisk udførte arbejde gjorde det ikke muligt for os at vurdere, om fejlene kunne være opdaget og korrigeret under disse forudgående kontroller.

22. EU's Trustfond for Infrastrukturer i Afrika, som forvaltes af Den Europæiske Investeringsbank, er en trustfond, som Kommissionen bidrager til. GD DEVCO bruger fondens reviderede og ureviderede årsregnskaber som grundlag for godkendelse af afholdte udgifter mindst én gang om året. Fondens årsregnskab udarbejdes i henhold til IFRS (24) og indeholder skøn (25). Det indeholder derfor ikke udelukkende faktisk afholdte udgifter. Den revisionsrapport, som GD DEVCO har anvendt, hidrører desuden fra en finansiel revision, som skulle føre til en revisionserklæring om fondens årsregnskab. Den er ikke udformet med henblik på at identificere ikkestøtteberettigede udgifter.

23. . Vores revision af transaktioner vedrørende EU's Trustfond for Infrastrukturer i Afrika afslørede kvantificerbare og ikkekvantificerbare fejl, som hænger sammen med, at der anvendes skøn, eller med, at de forudgående kontroller ikke opdagede ikkestøtteberettigede udgifter, før de blev godkendt.

24. På to områder begrænsede betalingsbetingelserne risikoen for fejl i transaktionerne. Det første af disse områder var budgetstøtte (26). Det andet område vedrørte de tilfælde, hvor den såkaldte »teoretiske tilgang« var blevet anvendt i forbindelse med multidonorprojekter, der gennemføres af internationale organisationer (27).

25. Budgetstøtte er et finansielt bidrag til enten en stats almindelige budget eller dens budget til en specifik politik eller et specifikt mål. Vi undersøgte, om Kommissionen havde overholdt de specifikke betingelser for at afholde budgetstøttebetalinger til partnerlande, og om den havde kontrolleret, at de generelle støtteberettigelsesbetingelser (f.eks. tilfredsstillende fremskridt i forvaltningen af de offentlige finanser) var blevet opfyldt, inden udbetalingen fandt sted.

26. De retlige bestemmelser giver imidlertid brede fortolkningsmuligheder, og Kommissionen har et betydeligt spillerum, når den skal afgøre, om disse generelle betingelser er opfyldt. For så vidt angår formel rigtighed kan vores revision ikke gå videre end til det stadie, hvor støtten udbetales til partnerlandet, da disse midler derefter slås sammen med modtagerlandets budgetmidler. Eventuelle svagheder i modtagerlandets finansielle forvaltning, som fører til misbrug på nationalt niveau, vil ikke generere fejl i forbindelse med vores revision (28).

27. Ifølge den »teoretiske tilgang«, hvor Kommissionens og andre donorers bidrag til multidonorprojekter sammenlægges og ikke øremærkes til specifikke identificerbare udgiftsposter, går Kommissionen ud fra, at EU's støtteberettigelsesregler er overholdt, såfremt der i de samlede beløb er tilstrækkelig mange støtteberettigede udgifter til at dække EU-bidraget. Ved vores substanstest tog vi hensyn til denne tilgang, som den anvendes af Kommissionen (29).

RETTENS BEMÆRKNINGER KOMMISSIONENS SVAR

28. Der var ingen fejl i de 15 transaktioner vedrørende multidonorprojekter, hvor den »teoretiske tilgang« blev anvendt, og de 10 budgetstøttetransaktioner, som vi undersøgte. Hvis disse transaktioner udelukkes fra den reviderede stikprøve, er den anslåede fejlforekomst 6,5 % (30).

Den årlige aktivitetsrapport og andre forvaltningsordninger

29. I hver eneste årlige aktivitetsrapport siden 2012 har GD DEVCO taget forbehold med hensyn til de underliggende transaktioners formelle rigtighed. Der er blevet vedtaget en handlingsplan for at afhjælpe svaghederne i implementeringen af GD DEVCO's kontrolsystem.

30. Sidste år berettede vi om de tilfredsstillende fremskridt, der var gjort med at gennemføre handlingsplanen for 2015. Ti aktioner var blevet gennemført, fem var delvist gennemført, og én var under gennemførelse.

31. I sin handlingsplan for 2016 adresserede GD DEVCO fortsat højrisikoområder: midler, der forvaltes indirekte via internationale organisationer, og tilskud, der forvaltes direkte. I marts 2018 var ti aktioner blevet gennemført, to var delvist gennemført (31), og to var under gennemførelse.

32. Seks nye målrettede foranstaltninger blev føjet til handlingsplanen for 2017. Disse foranstaltninger skal bl.a. reducere antallet af fejl, der skyldes programoverslag. De omfattede også ændringer, der skal foretages i kontraktmodellerne for delegationsaftaler og i søjlevurderingerne for at afspejle ændringerne i den nye finansforordning.

33. GD DEVCO's kontrolsystem er baseret på forudgående kontroller, der udføres, før de udgifter, modtagerne har anmeldt, godkendes. Frekvensen af konstaterede fejl — herunder også en del fejl i endelige betalingsanmodninger, som havde været genstand for forudgående ekstern revision og udgiftskontrol — tyder også i år på, at der er svagheder i denne kontrol. 33. I slutningen af marts 2018 blev de reviderede udbudsbetingelser vedtaget, som forventes at bidrage til præstationsforbedringer for de forudgående kontroller.

Undersøgelsen af restfejlfrekvensen i 2017

34. I 2017 udførte GD DEVCO sin sjette undersøgelse af restfejlfrekvensen for at vurdere omfanget af fejl på hele generaldirektoratets ansvarsområde, som alle forvaltningens kontroller til forebyggelse, afsløring og korrektion af fejl ikke havde kunnet forhindre (32). I undersøgelsen anslås det for andet år i træk, at restfejlfrekvensen holder sig under den væsentlighedstærskel på 2 %, som Kommissionen har fastsat (33).

35. GD DEVCO har i sin årlige aktivitetsrapport for 2017 fjernet det afsnit, der henleder opmærksomheden på undersøgelsen af restfejlfrekvensens begrænsninger med hensyn til undersøgelse af udbud, på trods af at begrænsningen stadig eksisterer. 35. Efter Kommissionens opfattelse er det noget overdrevet at opfatte omfanget af undersøgelsen af udbudsprocedurerne som en væsentlig forskel, da de kontrahenter, der forestår undersøgelsen af restfejlfrekvensen, faktisk undersøger dele af udbudsproceduren: De kontrollerer den grundlæggende dokumentation (f.eks. udbudsbekendtgørelsen, rapporter om åbningen af bud, evalueringsrapporter, tildelingsbeslutning osv.), men metoden til beregning af restfejlfrekvensen foreskriver ikke en gentagelse af udvælgelsesproceduren (hverken på Kommissionsniveau eller på støttemodtagerniveau). I nogle tilfælde kan kontrahenterne på grundlag af deres faglige erfaring og en risikoanalyse beslutte at analysere udbudsproceduren i nærmere detaljer.

36. I undersøgelsen af restfejlfrekvensen i 2017 var antallet af transaktioner, hvor der ikke var gennemført substansrevision, idet man havde forladt sig fuldt ud på tidligere kontrolarbejde, langt højere (67 % af transaktionerne) end i tidligere undersøgelser (jf. tekstboks 6 ), på trods af at vejledningen vedrørende undersøgelsen af restfejlfrekvensen kun giver mulighed for at forlade sig fuldt ud på tidligere kontrolarbejde i sjældne tilfælde (34). For så vidt angår de fleste af de transaktioner fra undersøgelsen af restfejlfrekvensen, som indgik i stikprøven for vores gennemgang (35), konkluderede vi, at man ukorrekt eller uden en behørig begrundelse havde forladt sig fuldt ud på tidligere kontrolarbejde. Endvidere blev de fejl, som var konstateret i forbindelse med tidligere kontrolarbejde, ikke ekstrapoleret til den population, som ikke blev kontrolleret, og derfor antages det i undersøgelsen, at den ukontrollerede population er fri for fejl. Dette har indflydelse på restfejlfrekvensen. 36. Ved undersøgelsen af restfejlfrekvensen for 2017 blev der givet et fagligt skøn, når fortolkning var mulighed eller påkrævet. På denne baggrund vil Kommissionen overveje at udvikle metoden, således at den i et stigende antal tilfælde, hvor internationale standarder blev anvendt, baseres på tidligere revisionsarbejde.

37. Ud over den betydelige stigning hvad angår fuld tillid til tidligere kontrolarbejde identificerede vores gennemgang også fejl og uoverensstemmelser i beregningen og ekstrapoleringen af individuelle fejl. Disse fejl svarer til dem, vi nævnte i vores årsberetning om EUF for 2014 (36).

38. Kommissionen førte ikke tilfredsstillende tilsyn med det arbejde, der blev udført af den kontrahent, der foretog undersøgelsen af restfejlfrekvensen, og kunne derfor ikke forhindre problemerne i at opstå. 38. Der blev afholdt regelmæssige møder, hvor undersøgelsens forløb blev overvåget i nærmere detaljer. Kommissionen har givet kontrahenten, der forestår undersøgelsen af restfejlfrekvensen, retningslinjer inden for grænserne, der er bestemt af den absolutte nødvendighed af kontrahentens uafhængighed og faglige skøn. Ikke desto mindre foreslår Kommissionen at forbedre sin overvågning yderligere med henblik på en nøjere opfølgning på mere specifikke aspekter som f.eks. antallet af sager, hvor man har forladt sig fuldt ud på det tidligere kontrolarbejde.

Tekstboks 6 — Udviklingen i antallet af transaktioner, hvor man forlod sig fuldt ud på tidligere kontrolarbejde, 2012-2017 Kilde: Den Europæiske Revisionsret.

RETTENS BEMÆRKNINGER KOMMISSIONENS SVAR

Gennemgang af den årlige aktivitetsrapport for 2017

39. I 2016 indeholdt Erklæringen fra generaldirektøren for GD DEVCO to forbehold, hvoraf det ene vedrørte tilskud i forbindelse med direkte og indirekte forvaltning, indirekte forvaltning via internationale organisationer, udviklingsagenturer og programoverslag. Det forbehold, der er taget i erklæringen i den årlige aktivitetsrapport for 2017 (37), omfatter kun tilskud i forbindelse med direkte forvaltning.

40. Dette forbehold er baseret på resultaterne af undersøgelsen af restfejlfrekvensen. Hvis undersøgelsen af restfejlfrekvensen havde fulgt den samme forsigtige tilgang som i de foregående år, ville dens udfald, og derfor også erklæringen, sandsynligvis have været anderledes. 40. Forbeholdet er ikke udelukkende baseret på resultatet af denne undersøgelse af restfejlfrekvensen. Det er resultatet af en risikoanalyse baseret på Revisionsrettens revisionserklæring og undersøgelserne af restfejlfrekvensen for de sidste tre år. Det kan derfor ikke konkluderes, at den valgte tilgang til den kontrollerede undersøgelse af restfejlfrekvensen sandsynligvis ville have ført til et andet resultat hvad angår forbeholdene. Endvidere vedrørte forbeholdet i den årlige aktivitetsrapport for 2017 faktisk kun tilskud under direkte forvaltning, mens det i de foregående år var kombinationen af restfejlfrekvenser og risikovurderinger, der førte til forbehold på flere udgiftsområder. Det betyder imidlertid ikke, at kontrolindsatsen blev mindsket. I beskrivelsen af forbeholdet forklares det, at selv om forbeholdet udelukkende vedrører tilskud under direkte forvaltning, vil også tiltagene vedrørende de andre udgiftsområder, dvs. tiltagene fra de tidligere år, blive videreført.

41. GD DEVCO anslog det samlede risikobehæftede beløb ved afslutningen til 82,96 millioner euro (38). Af dette beløb skønnes det, at 13,08 millioner euro (16 %) vil blive korrigeret som led i dets kontrol i de efterfølgende år (39).

KONKLUSION OG ANBEFALINGER

Konklusion

42. Det samlede revisionsbevis indikerer, at EUF's regnskaber for det regnskabsår, der afsluttedes den 31. december 2017, i alt væsentligt giver et retvisende billede af EUF's finansielle stilling samt af resultaterne af deres transaktioner, deres pengestrømme og bevægelserne i nettoaktiver i det afsluttede regnskabsår, i overensstemmelse med finansforordningen og de regnskabsregler, som regnskabsføreren har fastlagt.

43. Hvad angår det regnskabsår, der afsluttedes den 31. december 2017, indikerer det samlede revisionsbevis, at: a) EUF'ernes indtægter ikke var væsentlig fejlbehæftede b) EUF-betalingstransaktionerne var væsentlig fejlbehæftede (jf. punkt 17-28). Vores test af transaktioner inklusive de justerede resultater fra undersøgelsen af restfejlfrekvensen viste en anslået fejlforekomst på 4,5 % (jf. bilag 1 ).

44. For så vidt angår undersøgelsen af fejlrestfrekvensen konkluderede vi i betragtning af den mindre forsigtige tilgang og arten, relevansen og omfanget af de fejl, som blev konstateret under vores gennemgang, at resultaterne fra dette års undersøgelse ikke kan sammenlignes med resultaterne fra tidligere år. De konstaterede svagheder har en indvirkning på restfejlfrekvensen for 2017 (jf. punkt 36-38) 44. Det kan ikke konkluderes, at en anden tilgang automatisk ville have ført til et andet resultat med hensyn til fejlfrekvensen.

45. Der er på nuværende tidspunkt en uoverensstemmelse mellem budgetproceduren (Parlamentet er ikke involveret) og ansvarlighedsprocessen (Parlamentet er til dels involveret i dechargeproceduren) (jf. punkt 3, litra c)). Den eventuelle fremtidige integrering af EUF'erne i EU's almindelige budget kunne afbøde de risici, der er forbundet med denne uoverensstemmelse (Parlamentets kunstige årlige budgetdecharge og manglende budgetmæssige beføjelser).

Anbefalinger

46. Bilag 3 viser resultaterne af vores opfølgningsgennemgang vedrørende de fire anbefalinger, vi fremsatte i vores årsberetning for 2014 (40), og hvoraf anbefaling 1, 2 og 4 er blevet gennemført fuldt ud af GD DEVCO (41). På grundlag af vores gennemgang af undersøgelsen af restfejlfrekvensen i 2017 (jf. punkt 37) er vi af den opfattelse, at anbefaling 3 ikke er blevet gennemført. 46. Kommissionen er af den opfattelse, at anbefalingen er gennemført fuldt ud: Der er udsendt nye versioner af metoden og vejledningen til beregning af restfejlfrekvensen, hvori de af Revisionsretten rejste punkter belyses.

47. På grundlag af denne gennemgang samt vores revisionsresultater og konklusioner vedrørende 2017 anbefaler vi, at Kommissionen fra 2019 og fremefter:

— Anbefaling 1: nøje overvåger gennemførelsen af undersøgelsen af restfejlfrekvensen og navnlig vurderer, om de afgørelser, hvor man har forladt sig fuldt ud på tidligere kontrolarbejde, er i fuld overensstemmelse med metoden og berettigede (jf. punkt 36) Kommissionen accepterer anbefalingen. Kommissionen foreslår at forbedre sin overvågning yderligere med henblik på nøje opfølgning på mere specifikke aspekter som f.eks. antallet af sager, hvor man har forladt sig fuldt ud på det tidligere kontrolarbejde.

— Anbefaling 2: igen oplyser om undersøgelsen af restfejlfrekvensens begrænsninger i den årlige aktivitetsrapport (jf. punkt 35) Kommissionen accepterer anbefalingen.

— Anbefaling 3: træffer afgørende foranstaltninger til reelt at håndhæve retningslinjerne for godkendelse af udgifter med henblik på at undgå godkendelser af for store beløb (jf. tekstboks 5 ) Kommissionen accepterer anbefalingen og vil undersøge mulighederne for at præcisere og håndhæve de relevante retningslinjer.

— Anbefaling 4: træffer foranstaltninger til at sikre, at kun afholdte udgifter godkendes i forbindelse med transaktioner vedrørende EU's Trustfond for Infrastrukturer i Afrika (jf. punkt 22) Kommissionen accepterer anbefalingen. Kommissionen vil træffe foranstaltninger til at hindre, at de skøn, der er opført i årsregnskabet for EU's Trustfond for Infrastrukturer i Afrika, godkendes som udgifter.

— Anbefaling 5: opstiller en nøgleresultatindikator med henblik på at overvåge ældningen af de forskudsbidrag, der udbetales til trustfonde (jf. punkt 10) Kommissionen accepterer ikke denne anbefaling. I henhold til regnskabsreglerne opføres EUF-bidragene til EU-trustfondene i EUF's årsregnskab. De overvåges og kontrolleres hvert år. Desuden overvåges EU-trustfondenes UF-absorptionsperiode, som direkte påvirker ældningen af disse bidrag, i realtid gennem nøgleresultatindikator 4 (UF-absorptionskapacitet). Kommissionen mener derfor, at aldringen af EUF-bidragene til EU-trustfondene overvåges behørigt, og at det ikke er nødvendigt at oprette en yderligere nøgleresultatindikator.